Nursel Aydoğan

Nursel Aydoğan (*Yenişehir, Bursa, Turkia,1958ko azaroaren 17a,  turkiar politikaria eta Diyarbakır-eko diputatu ohia da.

 Hezkuntza 
1983an Hacettepe Unibersitatetik graduatu zen elikaduraren ingenieritza sailatik.  Ordutik aurrera elikadura ingeniera bezela lan egin du.

Giza eskubideen aldeko taldeetan eta politikan jardun zuen eta 2003an Kooperaziorako Atxilotu eta Kondenatuen Familien Elkarteen Federazioko (TUAD-FED) bozeramailea izan zen. Hiru urte geroago TUAD-FED-eko presidente gisa apaitu zen.

 Ibilbide politikoa 
Nursel Aydoğan Bakearen eta Demokraziaren Alderdiko kide sortzailea izan zen. 2011ko ekaineko hauteskunde orokorretan, hautagai independente gisa aurkeztuta, Turkiako Batzar Nazional Handiko diputatu hautatu zuten Diyarbakırreko parlamentari gisa. 2011ko urrian, erakunde terrorista baten aldeko propaganda egitea leporatu zioten. Fiskalburuak 72 urteko espetxe zigorra eskatu zuen. 2015eko ekaineko hauteskundeetan eta 2015eko azaroko hauteskundeetan, Diyarbakır probintziako HDPko parlamentari hautatu zuten berriro. 2016ko maiatzaren 20an kendu zioten immunitatea, eta 2016ko azaroaren 4an atxilotu zuten. Bere alderdiaren arabera, "hileta batera joatea, protesta batekin bat egitea, protesta batean "Nahikoa da, Heriotza gehiagorik ez, Askatasuna hazi dadila" zioen pankarta baten atzean egotea eta prentsaurrekoetan hitzaldiak ematea" leporatu zioten Delitu horiengatik 4 urte, 8 hilabete eta 7 eguneko espetxe zigorra ezarri zioten 2017ko urtarrilaren 13an. 2017ko apirilaren 21ean baldintzapeko askatasuna eman zioten, baina apirilaren 28an beste atxilotze agindu bat eman zioten. 2017ko maiatzean, Aydoğan-ek Turkiako Parlamentuan zuen agintaldia ezabatu zuen, Turkia utzi eta Europara erbesteratu zenean. 2021eko martxoaren 17an, Turkiako Kasazio Auzitegiko Estatuko Fiskalak, Bekir Şahinek, demanda bat aurkeztu zuen Auzitegi Konstituzionalean, Aydoğanentzat eta HDPko beste 686 politikarirentzat Turkiako politikan parte hartzeagatik bost urteko debekua eskatuz. Aldi berean, Şahinek HDP ixteko eskatu zuen, PKK Kurdistango Langileen Alderdia ez zelako ezberdina.

 Erreferentziak 

 Kanpo estekak 
 (Ingelesez):Profila Turkiako parlamentuaren webgunean
 (Turkoz eta ingelesez) Nursel Aydogan (Turkish Politician of the Peoples' Democratic Party "HDP") [ HDP-ko Turkiar politikaria] 2017ko azaroan 17an Youtube-ko bideoa

Kategoria:Turkiako giza eskubideen aldeko ekintzaileak
Kategoria:Gizabanako biziak
Kategoria:Turkiako politikariak
Kategoria:Turkiako aktibistak
Kategoria:Kurdistango alderdi politikoak
Kategoria:Emakume ekintzaileak
Kategoria:Emakume politikariak